Publication: Magyar Közlöny
Issue: MK-2001-104 (Year: 2001, Number: 104)
Era: 1990-2004
Section: 1. A Kormány — a 2001. évi LXIX. törvénnyel módosított, a Magyar Köztársaság 2001. és 2002. évi költségvetéséről szóló 2000. évi CXXXIII. törvény (a továbbiakban:
Paragraph Index: 9

1. A Kormány — a 2001. évi LXIX. törvénnyel módosított, a Magyar Köztársaság 2001. és 2002. évi költségvetéséről szóló 2000. évi CXXXIII. törvény (a továbbiakban: Kt.) 37. § d) pontjában foglalt felhatalmazás alapján — készfizető kezességet vállal a Malév Rt. által teljesített nemzetközi (a publikált, valamint az egyéb jellegű ún. charter) menetrend szerinti légi közlekedés során az ún. háborús események, gépeltérítés és egyéb hasonló rendkívüli események miatt harmadik személyeknek okozott olyan károk 50 millió USD feletti részének megtérítésére, amelyekért a Malév Rt.-t terheli a kártérítési, illetve kártalanítási kötelezettség. A kezességvállalás kezdete 2001. szeptember 25., időtartama 30 nap. A Kormány a Kt. 43. §-a alapján eltekint a kezességvállalási díj alkalmazásától. Felelős: pénzügyminiszter Miniszterelnöki Hivatalt vezető miniszter közlekedési és vízügyi miniszter Határidő: 2001. szeptember 25.

Source: https://magyarkozlony.hu/hivatalos-lapok/5491e9116086313a2ec8f2980b8a7da71723e32a/dokumentumok/c86d9eb24769f319c33dd1e1dc3df4c4e22c9805/letoltes